**ТЕХНИЧКА СПЕЦИФИКАЦИЈА**

**Партија 1 – Набавка услуге резервације авио и других карата за потребе Развојне агенције Србије**

**1. Врста услуга**

Предмет јавне набавке су услуге:набавка услуге резервације авио и других карата. Предмет Партије 1 су услуге резервације авио и других карата за потребе Развојне агенције Србије

**Предметна услуга подразумева следеће услуге и обавезе изабраног понуђача:**

* услугу резервације авио, возних, аутобуских и других путних карата за међуградски превоз, у земљи и у иностранству;
* услугу давања информација о реду летења и вожње и променама истог и ценама авионских и других карата;
* услугу резервације авионских карата у економској класи (или у бизнис класи у изузетним ситуацијама) за све дестинације света;
* услугу отказивања заказаног лета услед временских непогода или другог узрока, а уколико авио компанија није у могућности да благовремено обезбеди други лет, преузме обавезу збрињавања путника и обезбеђивања лета од стране друге авио компаније.

**Изабрани понуђач је у обавези да обезбеди следеће**:

* понуду са најнижом расположивом ценом у време вршења резервације авио, возних, аутобуских и других путних карата за међуградски превоз, у земљи и иностранству;
* понуду економски најповољнијих решења за организацију путовања, као и најбоље везе са најбржом следећом конекцијом;
* рок извршења услуге не може бити дужи од 8 сати од момента пријема захтева/наруџбине Наручиоца;
* да за сваки конкретан писани захтев Наручиоца за резервацијом авио, возних, аутобуских и других путних карата, у земљи и иностранству, достави најмање три понуде, а све у складу са захтевом Наручиоца. Уколико изабрани понуђач не достави најмање три понуде, о разлозима за то доставља Наручиоцу писано образложење;
* доступност (временски период за пријем захтева за резервацију је од 07:30-17:30 часова сваког радног дана за време важења уговора);
* да услуге које су предмет јавне набавке извршава сукцесивно, према динамици и потребама Наручиоца, а према достављеном писаном захтеву од стране лица одређеног за комуникацију испред Наручиоца.

Изабрани понуђач је дужан да достави имена, е-маил и бројеве телефона лица одређених за пријем захтева Наручиоца за резервацију авио, возних, аутобуских и других путних карата за међуградски превоз, у земљи и иностранству.

Наручилац за све време трајања овог уговора задржава право да врши проверу цена.

Уколико приликом провере цена уочи да постоје већа одступања у ценама које предлаже понуђач и ценама које нуде други привредни субјекти, Наручилац може захтевати од изабраног понуђача да му обезбеди повољнију понуду коју је сам пронашао.

Изабрани понуђач се обавезује да ће одмах поступити по евентуалним примедбама Наручиоца у погледу недостатка на име квалитета и цене за пружене услуге и отклонити их у што краћем року.

Изабрани понуђач је дужан да приликом резервације авио и другог превоза поступа по упутствима која му је Наручилац благовремено дао у складу са пажњом доброг привредника. Такође, изабрани понуђач је дужан да савесно врши избор превозника.

Изабрани понуђач не може понудити услуге тзв. Low cost компанија (компаније које своје карте продају преко интернета, посебно наплаћују пртљаг и сл.), осим у случају изричитог захтева Наручиоца.

Наручилац ће предметне услугу користити до максималног износа процењене вредности за предметну јавну набавку (у овај износ укључене су услуге резервације извршене од стране понуђача, као и цене услуга авио и другог превоза крајњег пружаоца услуге, са свим припадајућим трошковима).

**2. Гаранција квалитета**

Изабрани понуђач мора да гарантује професионалност и квалитет пружених услуга.

**3. Начин спровођења контроле квалитета**

Наручилац све време трајања уговора може вршити контролу квалитета вршења услуга. Изабрани понуђач се обавезује да ће одмах поступити по евентуалним примедбама Наручиоца у погледу недостатка на име квалитета и цене за пружене услуге и отклонити их у што краћем року.

**4. Рок извршења услуге**

Рок извршења услуге резервације не може бити дужи од 8 сати од момента пријема наруџбине.

**5. Коришћење патента и одговорност за повреду заштићених права интелектуалне својине трећих лица**

Накнаду за коришћење патената, као и одговорност за повреду заштићених права интелектуалне својине трећих лица сноси изабрани понуђач.